Chihuahua er blant de mer velstående delstatene i Mexico, og først og fremst er det en stor industri i Ciudad Juárez. Såkalte maquiladoras produserer ferdigvarer for markedene i USA og Canada, noe som skaffer arbeid til mange. Jordbruk, først og fremst kvegdrift, er også viktig. Turisme, først og fremst i form av dagturisme til Ciudad Juárez fra El Paso, er også viktig. Turistene er der både for å ha det moro, kjøpe billige medisiner og få sett over tennene hos rimeligere meksikanske tannleger.